Sirkel (tähepõimik)

Sirkel (saksa k. Zirkel) on monogrammilaadne vääntäht ehk põimik tähtedest V (vivat), C (crescat), F (floreat) ja organisatsiooni nime algustähest koos !-märgiga, mida kasutavad üliõpilaskorporatsioonid. Üliõpilasorganisatsioonid lõid esimesed sirklid 1780. aasta paiku ja neid hakaksid kasutama ka hilisemad korporatsioonid. Esialgu oli see lihtsalt lühendi kujul initsiaalide jada, hiljem sai sellest "kunstlikult põimunud" "salapärane" kompositsioon. Kuni 19. sajandi alguseni koosnesid sirklid vaid tähekombinatsioonidest. Hüüumärk lisandus sirklisse 1820ndatel. Suure tõenäosusega tähistab hüüumärk fraasi Vivat! optatiivi ning imperatiivi. See selgitaks ka aeg-ajalt kolme hüüumärgi kasutamise sirklis kuni umbes aastani 1850, kuna see viitab kolmekordsele soovile Vivat! Crescat! Floreat! Corps Hannovera Heidelberg (1810–1813) sirkel – veel ilma hüüumärgita Corps Hassia Gießen kolme hüüumärgiga (arvatavasti 19. sajandi keskpaigas) Hüüumärgi kasutuse kohta on ka teisi tõlgendusi, aga need on hilisemad interpretatsioonid ning tolleaegsed dokumenteeritud tõendid puuduvad. Mõned arvavad, et hüüumärk sümboliseerib tingimusteta satisfaktsiooni (konflikti lahendamise autasu) relvaga saavutamise põhimõtet, kuigi 19. sajandini oli tavaline kasutada sel eesmärgil üles suunatud ristatud rapiire. Teised arvavad jällegi, et hüüumärk tähistab seda, et korporatsioon tegutseb endiselt või et vilistlasi sümboliseerib kriips ja tegevkonventi punkt. Selle loogika järgi peaks olema võimalik eristada ilma aktiivse tegevuseta korporatsioone hüüumärgi puudumise järgi, kuid praktikas seda ei leia. Pealegi eksisteerivad organiseeritud vilistlaskogud, millega hüüumärgi kriipsu seostada võiks, alates 19. sajandi teisest poolest. Sellised tõlgendused omistasid hüüumärgile suhteliselt noored korporatsioonid. Reeglina koosneb sirkel korporatsiooni nime ja soovi esitähtedest. Levinud variandid on järgnevad: Vivat, crescat, floreat <nimi>: Elagu, kasvagu, õitsegu Vivant fratres coniuncti <nimi>: Elagu ühendatud vennad Vivat circulus fratrum <nimi>: Elagu vendade ring Alates 1795. aastast vahetas "Vivat circulus fratrum..." välja varem kasutusel olnud "Vivant fratres coniuncti...". Vivat Crescat Floreat Unitas Stolzenfels Sirklit kasutatakse eraldusmärgina ning seda võib leida erinevatest kohtadest: tekkel. Rebasteklil peamiselt hõbemärgina tekli vasakul serval, teatud juhtudel ka paremal serval või kuldmärgina. Mõnes korporatsioonis on sirkel tikitud värvitekli teklipõhjale; trükised ja kirjaplangud; vapp; ehted. Laulik Õllekann Korp! Sakala vapp Korp! Leola vapp Frat! Liviensise silt konvendihoone väravas "Tudengisõnastik". korp! Sakala. Vaadatud 10.09.2022. "Leksikon". korp! Ugala. Vaadatud 10.09.2022. Paul Wentzcke (1965). Geschichte der Deutschen Burschenschaft. Bd. 1. Vor- und Frühzeit bis zu den Karlsbader Beschlüssen. Heidelberg. Lk 32. Peter Kaupp (2006). Für Burschenschaft und Vaterland: Festschrift für den Burschenschafter und Studentenhistoriker. Jena. Lk 223. Werner Helmut Stahl (2004). Frankfurter Marken & Zeichen. Frankfurt am Main. Lk 63. Peter Kayser, Niels Lange (2002). 50 Jahre Orden der Heyligen Frawe Latte zu Hannover / ad Hammaburg. Eine Chronik. Hamburg: Seehafen Verlag. Lk 19.